суровини (като паста за електроди и кварцови скали/кварцит) е малък и следователно не е представителен.
 (95)
 По отношение на пастата за електроди обаче вносът в Бразилия е обхващал най-малко 10 % от отчетеното потребление в Китай и поради това се счита за представителен. По отношение на кварцита Комисията счете, че ниският обем на вноса в Бразилия не е представителен, и се върна към използването на средната покупна цена, платена от производителите от Съюза, като подходяща референтна стойност.
 (96)
 Shenghua заяви, че цената на електроенергията в Бразилия е твърде висока, и поиска от Комисията да отхвърли Бразилия като представителна държава на това основание.
 (97)
 Комисията отбеляза, че никъде в критериите за избор на представителна държава, определени в основния регламент, не се споменава, че цените на комуналните услуги трябва да бъдат в рамките на определен диапазон. Поради това този довод беше отхвърлен.
 (98)
 В коментарите си по първата бележка Ketong заяви, че пазарът на електроенергия в Бразилия е засегнат от нарушения, тъй като 1) бразилското правителство е мажоритарен акционер в производителя на електроенергия Eletrobrás, и 2) бразилското правителство регулира цената на електроенергията чрез регулаторната агенция Agência Nacional de Energia Elétrica (ANEEL). По тази причина Бразилия не би била подходяща представителна държава.
 (99)
 Комисията отбеляза, че дружеството Ketong не е представило каквито и да било доказателства, че държавната собственост върху Eletrobrás е довела до нарушаване на пазара на електроенергия в Бразилия, и по-специално, че тя е оказала въздействие върху цената, която производителите на калциев силицид са плащали за електроенергия през разследвания период. Например, въпреки че 52 % от акциите на Eletrobrás са държавна собственост, останалата част от акциите се търгуват публично. Въпросът е разгледан по-подробно в съображение 133 по-долу въз основа на допълнителни доказателства, получени от заинтересованите страни, както и в съображение 152.
 (100)
 Shenghua заяви, че Бразилия е силно защитен пазар и държава, която е прибягнала до „голям брой мерки за потенциално ограничаване на търговията“, което бе потвърдено от Комисията в нейната оценка на ограниченията на Бразилия върху вноса (40).
 (101)
 В първата бележка Комисията посочи, че не е установила нарушения на търговията в Бразилия, засягащи основните материали за влагане за производството на калциев силицид. Shenghua не представи доказателства, че такива нарушения съществуват по отношение на калциевия силицид и/или основните производствени фактори. Твърдението не беше подкрепено с доказателства и поради това беше отхвърлено.
 (102)
 Дружеството Ketong заяви също така, че бразилските производители, идентифицирани от Комисията, са осъществявали дейност в разнообразен спектър от икономически дейности и поради това техните разходи, приходи и печалби не отразяват тези на производител на калциев силицид.
 (103)
 В първата бележка Комисията признава, че бразилските производители осъществяват и други дейности, освен производството и продажбата на калциев силицид, и че финансовото им отчитане не позволява финансовите резултати да се разпределят за всеки отделен продукт. Комисията поясни, че това само по себе си не намалява представителността на дружествата и следователно тя би могла да използва финансовите резултати на равнище дружества за определяне на референтните стойности за ПОАР и печалбата. Поради това твърдението беше отхвърлено.
 (104)
 Shenghua твърди, че ПОАР и печалбата